Rikunarita-ORG/Wikinium huggingface dataset:
# Evolutional biologia

Natural sienties → Biologia → Evolutional biologia

Evolutional biologia es subfake de biologia kel studia li origine e desensione de spesies e lusen chanjo durant tempe, tu es lusen evolutione. Tes kel studia evolutional biologia es nomat evolutional biologes o min ofte evolutionistes.

Pinguine
Evolutional biologia es interfakal subfake pro ke lu inkluse sientiistes ek multi fakes kel studia taxonomie. Exemplim, lu inkluse sientiistes kel ha resiva spesial instruktione pri partikular organismes kom mamiferologia, ornitologia o herpetologia ma usa dis organismes kom sistemes por responda a general questiones de evolutione. Lu anke inkluse paleontologes, kel usa fosilus por studia li manere e rapideso de evolutione, e teoriistes in areas kom populational genetike e evolutional teorie. Ye li 90 dekyare developal biologia devenid parte de evolutional biologia pro li studio de evolutional developal biologia.

Lun trovos multim influa li novi fakes kel studia li sosiokultural evolutione e evolutional psikologia de homaro durant li milyares ante li inventione de agrikulture. Li frame de idees e konseptal instrumentes de evolutional biologia nun es aplikat in li studio de range de temes fro komputatione a nanoteknologia.

Artifisial vivo es subfake de bioinformatike kel proba modela, o even ri-krea, li evolutione de organismes kom deskriptet per evolutional biologia. Disi bli fa per matematike e komputal modeles.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Populational genetike

Natural sienties → Biologia → Genetike → Populational genetike

| Wiktionarie traduktiones del title [ dislok] |
| --- |

**Populational genetike** es li studio del distributione e chanjo de alelal frequentesos pro li influo del quar evolutionari forses: natural selektione, geneti drifto, mutatione e migratione. Lu anke egarda populational subdivisione e populational strukture in spasie. Talim, lu proba explika tali fenomenes kom adaptione e spesiatione. Populational genetike esed tre importanti parte del moderni evolutioanari sintese. Lun primari fonderes esed Sewall Wright, J.B.S. Haldane e Ronald Fisher, keles anke fondad li parenti fake de quantitativi genetike.

Li evolutione de populatione sur aptesal topografia.

| General subfeldes in biologia |
| --- |
| Anatomia | Astrobiologia | Biokemie | Bioinformatike | Botanike | Selular biologia | Ekologia | Developal biologia | Evolutionari biologia | Genetike | Genomike | Maral biologia | Homal biologia | Mikrobiologia | Molekular biologia | Origine de vivo | Paleontologia | Parasitologia | Fisiologia | Taxonomie | Soologia |